เขียนย่อหน้าเกี่ยวกับ 5 รู้ สู่การวางแผนภาษีง่าย ๆ ด้วยตัวคุณเอง
สำหรับข้อควรรู้ในการวางแผนภาษีเงินได้บุคคลธรรมดา มีทั้งหมด 5 ข้อด้วยกัน ข้อแรกคือ รู้ประเภทเงินได้ ต้องรู้ว่าเงินได้ของตนเป็นประเภทไหน มีการหักค่าใช้จ่ายได้เท่าไหร่ ข้อที่ 2 รู้แหล่งและถิ่นเงินได้ และต้องเสียภาษีเงินได้บุคคลธรรมดาในประเทศไทยเสมอ ไม่ว่าจะเป็นคนสัญชาติไทยหรือสัญชาติไหนก็ตาม ข้อที่ 3 รู้สิทธิลดหย่อน ซึ่งเป็นสิทธิที่สามารถนำมาลดหย่อนภาษีตามที่กรมสรรพากรกำหนด ข้อที่ 4 คือ รู้แบบภาษีเงินได้ โดยต้องรู้ด้วยว่า เป็นเงินได้บุคคลธรรมดาประเภทใด ต้องยื่นแบบแสดงรายการเสียภาษีแบบไหน และกำหนดยื่นแบบเมื่อไหร่ และข้อสุดท้าย รู้อัตราภาษี โดยการคำนวณเงินได้สุทธิ จากการนำเงินได้ทั้งหมด มาหักค่าใช้จ่ายและหักค่าลดหย่อนต่างๆ เพื่อนำค่านั้นมาคำนวณการเสียภาษีเงินได้

บทเรียนจากย่อหน้านี้

ข้อควรรู้ในการวางแผนภาษีเงินได้บุคคลธรรมดา 5 ข้อ ดังนี้ค
1. รู้ประเภทเงินได้
โดยเงินได้พึงประเมินได้แก่ เงิน ทรัพย์สิน / ประโยชน์ซึ่งอาจคิดคำนวณเป็นเงินได้ เงินค่าภาษีอากรที่ผู้อื่นจ่ายแทนให้ เครดิตภาษีตามที่กฎหมายกำหนด สิ่งแรกเลย คือ ต้องรู้ว่าเงินได้ของเราเป็นประเภทไหน หักค่าใช้จ่ายได้เท่าไหร่
 
2. รู้แหล่งและถิ่นเงินได้
คือ เนื่องจากมีหน้าที่การงาน กิจการที่ทำ กิจการของนายจ้าง ทรัพย์สิน หากเป็นแหล่งที่มาของเงินได้ จากในประเทศไทย ไม่ว่าผู้มีเงินได้จะมีสัญชาติไทยหรือสัญชาติอื่น ต้องเสียภาษีเงินได้บุคคลธรรมดาในประเทศไทยเสมอ ตามหลักถิ่นเงินได้จากต่างประเทศ ที่จะต้องเสียภาษีเงินได้บุคคลธรรมดาในประเทศไทย โดยต้องเข้าเงื่อนไข 2 ข้อนี้ คือ

1. ผู้มีเงินได้เป็น “ผู้อยู่ในประเทศไทย” ในปีภาษีนั้น
 2. ผู้มีเงินได้นำเงินได้เข้ามาในประเทศไทยในปีภาษีนั้น
ผู้อยู่ในประเทศไทย หมายถึง ผู้ที่อยู่ในประเทศไทยระยะเวลาหนึ่งหรือรวมกันทั้งหมด 180 วันในปีเดียวกัน หากอยู่ในประเทศไทยไม่ถึง 180 วัน จะไม่ถือว่าเป็นผู้อยู่ในประเทศไทย จึงไม่อยู่ในข่ายต้องเสียภาษีเงินได้บุคคลธรรมดา
 
3. รู้สิทธิลดหย่อน
คือ สิทธิที่สามารถนำมาลดหย่อนภาษีได้ ตามที่กรมสรรพากรกำหนด หากรู้ว่ามีสิทธิอะไรบ้าง จะสามารถช่วยให้ใช้สิทธิได้อย่างถูกต้องและครบถ้วน
 
4. รู้แบบภาษีเงินได้
เงินได้บุคคลธรรมดาประเภทใด ต้องยื่นแบบแสดงรายการเสียภาษีแบบไหน และกำหนดยื่นแบบเมื่อไหร่
 
5. รู้อัตราภาษี
เงินได้สุทธิ = เงินได้ทั้งหมด – ค่าใช้จ่าย – ค่าลดหย่อนต่างๆ
คำนวณเงินได้สุทธิ เพื่อคำนวณเสียภาษีเงินได้ โดยสามารถคำนวณเงินได้ของเราว่าอยู่ในอัตราภาษีที่ต้องเสียเท่าไหร่
ความรู้ทางการเงิน